«ДыгъафIэ къалэм» екIуалIэ гъуэгущIэхэр хаш
«ДыгъафIэ къалэ» сабий академие» къэрал бюджет IуэхущIапIэм екIуэлIэну сабийхэм я Iуэхур нэхъ тынш хъун папщIэ Налшык къалэ округым и щIыналъэ администрацэм унафэ къищтащ автобусхэр щызекIуэ маршрутхэу №21-мрэ №23-мрэ зэхъуэкIыныгъэхэр хэлъхьэным теухуауэ.
Администрацэм промышленностымкIэ, транспортымкIэ, связымрэ псэупIэ-коммунальнэ хозяйствэмкIэ и управленэм къызэрыщыджаIамкIэ, маршрут №21-м тет автобусхэр Профсоюзнэ, Бутаевым, Къалмыкъым, Дзержинскэм, ЕтIуанэ Тамань дивизэм я цIэхэр зезыхьэ уэрамхэм тету кIуэнурэ адэкIэ маршрутым теувэжынущ; маршрут №23-м тетхэр ПащIэм, Осетинскэ, ЕтIуанэ Тамань дивизэм я цIэхэр зезыхьэ уэрамхэм ирикIуэнурэ, «Кавказ» федеральнэ гъуэгум техьэжынущ икIи «Дубки» бэзэрым деж зыкъыщагъэшыжынущ. ЗэкIэ иджыпсту «ДыгъафIэ къалэм» екIуалIэр маршрут №4-м тет троллейбусым и закъуэщ.
ЗэхъуэкIыныгъэхэм къару ягъуэт 2015 гъэм дыгъэгъазэм и 19-м щегъэжьауэ.
